Document ID: /roh_data/filtered/fineweb-2-filterrobots_roh.jsonl.gz/71144

Las hockeyanas svizras han surprendentamain cuntanschì il mezfinal dal campiunadi mundial a Calgary en il Canada. L'equipa dal trenader Colin Muller ha gudagnà cunter la Russia cun 3:2 suenter prolungaziun. Quai suenter che las Russas manavan gia cun 2:0. Il gol decisiv per las Svizras ha fatg Laura Zimmermann en la sisavla minuta da la prolungaziun. Igl è bain ina surpraisa. En la fasa da gruppa avevan las hockeyanas svizras persa tuttas quatter partidas. Quai cun in score total da 1:17. Grazia al sistem dal campiunadi mundial da hockey èn ellas alura tuttina sa qualifitgadas per il quartfinal.
La notg sin mardi fruntan las Svizras en il mezfinal sin las Canadaisas.